CELEX: 62019TN0318
Language: da
Date: 2019-05-23 00:00:00
Title: Sag T-318/19: Sag anlagt den 23. maj 2019 — Thunus m.fl. mod EIB

22.7.2019   
            
            
               DA
            
            
               Den Europæiske Unions Tidende
            
            
               C 246/36
            
         
      Sag anlagt den 23. maj 2019 — Thunus m.fl. mod EIB
      (Sag T-318/19)
      (2019/C 246/38)
      Processprog: fransk
      
         Parter
      
      
         Sagsøgere: Vincent Thunus (Contern, Luxembourg) og 7 andre sagsøgere (ved advokat L. Levi)
      
         Sagsøgt: Den Europæiske Investeringsbank (EIB)
      
         Sagsøgernes påstande
      
      
                  —
               
               
                  Sagen fremmes til realitetsbehandling og sagsøgerne gives medhold, herunder i ulovlighedsindsigelsen.
               
            
                  —
               
               
                  Følgelig:
                  
                              —
                           
                           
                              Annullation af afgørelsen indeholdt i sagsøgernes lønsedler for februar 2019, som fastsætter en begrænset årlig justering af grundlønnen til 0,8 % for 2019, og følgelig annullation af de lignende afgørelser indeholdt i de efterfølgende lønsedler.
                           
                        
            
                  —
               
               
                  Følgelig tilpligtes sagsøgte:
                  
                              —
                           
                           
                              i erstatning for det økonomiske tab at betale i) den resterende løn svarende til anvendelsen af den årlige justering for 2019, dvs. en stigning på 1,2 % for perioden fra den 1. januar 2019 til den 31. december 2019; ii) den resterende løn svarende til følgerne af anvendelsen af den årlige justering på 0,8 % for 2019 på størrelsen af de lønninger, som betales at regne fra januar 2019; iii) morarenter af de skyldige resterende lønninger indtil fuldstændig betaling af de skyldige beløb, idet den morarentesats, der skal anvendes, skal beregnes på grundlag af den af Den Europæiske Centralbank fastsatte sats for de vigtigste refinansieringsoperationer, som finder anvendelse i den pågældende periode, med tillæg af tre procentpoint.
                           
                        
            
                  —
               
               
                  I givet fald tilpligtes sagsøgte at fremlægge følgende dokumenter, såfremt sagsøgte ikke frivilligt fremlægger dem:
                  
                              —
                           
                           
                              EIB’s bestyrelses afgørelse af 18. juli 2017 (CA/505/17).
                           
                        
                              —
                           
                           
                              Rapporten fra bestyrelsens underudvalg for løn af december 2018.
                           
                        
                              —
                           
                           
                              Bestyrelsens afgørelse af 11. december 2018 (Bilag 3 til PV/19/01).
                           
                        
                              —
                           
                           
                              Direktionens afgørelse af 30. januar 2019 (MC-018-ADM-20190130).
                           
                        
                              —
                           
                           
                              Personaledirektoratets afgørelse af 18. januar 2019 (CS-PERS/HRPLC/DIR/2019-001/ABGS).
                           
                        
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne henholdsvis påberåbt sig, for det første, hvad angår bestyrelses afgørelse af 18. juli 2017, to anbringender, for det andet, hvad angår direktionens afgørelser af december 2018 og af januar 2019, fire anbringender.
      Hvad angår bestyrelsens afgørelse af 18. juli 2017:
      
                  1.
               
               
                  Første anbringende om tilsidesættelse af retssikkerhedsprincippet.
               
            
                  2.
               
               
                  Andet anbringende om tilsidesættelse af den berettigede forventning og af de velerhvervede rettigheder.
               
            Hvad angår direktionens afgørelser af december 2018 og af januar 2019:
      
                  1.
               
               
                  Første anbringende om, at ophavsmanden til den anfægtede afgørelse er inkompetent, og om tilsidesættelse af forretningsordenens artikel 18.
               
            
                  2.
               
               
                  Andet anbringende om tilsidesættelse af de processuelle garantier i artikel 41 i Den Europæiske Unions charter om grundlæggende rettigheder.
               
            
                  3.
               
               
                  Tredje anbringende om tilsidesættelse af personaleudvalgets ret til at blive hørt.
               
            
                  4.
               
               
                  Fjerde anbringende om tilsidesættelse af proportionalitetsprincippet.
                  For så vidt angår erstatningspåstanden har sagsøgerne krævet betaling af den skyldige lønforskel, dvs. 1,2 % fra den 1. januar 2019 (herunder denne stignings indvirkning på de økonomiske fordele), med tillæg af morarenter.